Dabalo

Dabalo ni kata ya Wilaya ya Chamwino katika Mkoa wa Dodoma, Tanzania, yenye postikodi namba 41409. 

Kata hiyo ina vijiji kama vile Dabalo, Manyemba, Chiwondo, Nayu, Mtungu Chole, Mkadaji, Ikombo na Silale. 

Katika sensa ya mwaka 2022 wakazi walihesabiwa 26,241 https://www.nbs.go.tz. Wakati wa sensa iliyofanyika mwaka wa 2012, kata ilikuwa na wakazi wapatao 16,115  waishio humo.

Wenyeji wa kata hii wengi wao ni Wagogo ambao huendeleza shughuli za sanaa za tamaduni zao kama vile sanaa ya kuimba, kucheza na kuchora. Hivyo Dabalo hufanyika mambo mengi ya kisanaa, kama wacheza filamu, wasanii chipukizi wa muziki wanaofanya vizuri. 

Wamasai, Wairaqw na Wanguu pia wanapatikana kwa wingi katika kata hiyo yenye ardhi kubwa na yenye rutuba. Watu hao wote wameingia hapo miaka mingi hata wana vizazi vingi kwa ajili ya shughuli za kilimo na ufugaji, mbali na uvuvi na biashara ambazo pia hukuza uchumi wa kata hiyo. 

Mazao ambayo hulima ni pamoja na karanga, mahindi, alizeti, maharage, mbaazi na kilimo kidogo cha umwagiliaji kutokana na bwawa la Dabalo ambalo linaleta maendeleo asilimia 40 kwa kila mwaka na linavutia wageni wengi kuitembelea Dabalo mara kwa mara.. 

Ng'ombe, mbuzi na kondoo ni kati ya mifugo ambayo wenyeji wa kata hiyo hufuga kwa ajili ya uchumi wao. Punda hufugwa kwa asilimia chache kwa ajili ya kubeba mizigo kwa shughuli mbalimbali.

Marejeo

Jamii:kata za Mkoa wa Dodoma
Jamii:Wilaya ya Chamwino